In Your Eyes av Peter Gabriel

«In Your Eyes» er ein song av den britiske musikaren Peter Gabriel frå albumet So frå 1986. Med seg har han Youssou N'Dour som syng på wolof i refrenget. Songen nådde toppen av Billboard Mainstream Rock Tracks i USA og 26. plass på Billboard Hot 100 i november 1986. Songen vart ikkje gjeven ut som singel i Storbritannia. 

Songen vart spela som siste song på Secret World-turneen og er den siste songen på konsertalbumet Secret World Live frå 1994 med ein 11 minuttar lang versjon. 

I 2005, etter 19 år, hadde songen seld til gullplate i USA.Peter Gabriel – In Your Eyes". RIAA.

Traileren for filmen Benny & Joon frå 1993 nytta denne songen. Songen vart nytta i ein episode av Cold Case og i filmen The Rocker frå 2008. 
Samplingar frå songen er å høyre på Girl Talk-albumet «All Day».

Songen vart nytta to gonger i Cameron Crowe-filmen Say Anything... frå 1989, og i traileren til filmen. I ein kjend scene frå filmen held Lloyd Dobler ein kassettspelar over hovudet medan han  spelar denne songen utanfor soveromsvindauget til ekskjærasten Diane Court i eit forsøk på å vinne ho attende. Etter filmen gjekk singelen inn på lista i USA att. Scenen har vorte parodiert i fleire komishow sidan, mellom anna i American Dad og South Park.

Medverkande
Manu Katché – trommer, snakkande tromme, perkusjon
Jerry Marotta – ekstra trommer
Larry Klein – bass
Tony Levin – bass
David Rhodes – gitarar, korvokal
Peter Gabriel – solo- og korvokal, CMI, piano, synthesizer
Richard Tee – piano
Youssou N'Dour – gjestevokal
Michael Been – korvokal
Jim Kerr – korvokal
Ronnie Bright – bassvokal
Kevin Killen – miksing

Salslister
Liste (1986-87)PlasseringAustralia (Kent Music Report)97Canada Top Singles (RPM)29US Billboard Hot 100Billboard.com. Henta 22. mars 2020.26US Billboard Hot Mainstream Rock Tracks1

 Andre versjonar 
Andre artistar som har spelt songen er Neal Morse, SR-71, Darren Hayes, Jeffrey Gaines, Nichole Nordeman, Aaron Lewis, Lori McKenna, Paco Estrada, Sara Bareilles, Nancy Wilson, Mouth of the Architect, Renée Fleming og Quietdrive.

Kjelder
Denne artikkelen bygger på «In Your Eyes (Peter Gabriel song)» frå ,  den 3. februar 2013. 
 oppgav desse kjeldene:

Bakgrunnsstoff


Kategori:Songar frå 1986
Kategori:Singlar frå 1986
Kategori:Peter Gabriel-songar
Kategori:Songar skrivne av Peter Gabriel
Kategori:Songar på toppen av Billboard Mainstream Rock-lista
Kategori:Songar produserte av Daniel Lanois
Kategori:Songar produserte av Bill Laswell
Kategori:Rockeballadar
Kategori:Geffen Records-singlar